6. ΝΟΜΟΘΕΤ. ΔΙΑΤΑΓΜΑ υπ’ αριθ. 655 της 29 Απρ. / 4 Μαΐου 1948 Περί τρόπου εισαγωγής εις την Δωδεκάνησον φορολογικών κλπ. Νόμων, αρμοδιότητος του Υπουργείου Οικονομικών και διαχειρίσεως των περιουσιακών στοιχείων του Ελληνικού Δημοσίου κλπ. Άρθρ.1.-1.Φορολογικοί, δασμολογικοί ή άλλοι οιοιδήποτε Νόμοι ρυθμίζοντες αντικείμενα της αρμοδιότητος του Υπουργείου Οικονομικών, εισάγονται εις την Δωδεκάνησον εν όλω ή ως προς τινας των διατάξεων αυτών δια Β.Δ/των, εκδιδομένων προτάσει του Προέδρου της Κυβερνήσεως και των επί της Δικαιοσύνης και επί των Οικονομικών Υπουργών. 2.Δια των αυτών Β.Δ/των δύναται να τροποποιώνται οι εν τω εισαγομένω Νόμω οριζό-μενοι φορολογικοί συντελεσταί, αι κλίμακες ή τα κλιμάκια, τα παγίως καθωρισμένα ποσά, τα αφορολόγητα όρια, ή οι συντελεσταί υπερτι-μήσεως και  πάσα άλλη βάσις υπολογισμού Σελ. 9 Οργανισμός Υπουργείου Οικονομικών 24.Α.α.4-6 των υπέρ του Δημοσίου, των Δήμων και Κοινοτήτων ή υπέρ οιουδήποτε άλλου τρίτου, φόρων κλπ. επί τω σκοπώ της ελαττώσεως της φορολογικής επιβαρύνσεως εν τη περιφερεία της Δωδεκανήσου, μη απαιτουμένης προς τούτο αποφάσεως ή γνώμης ετέρου τινός οργάνου ή της τηρήσεως οιασδήποτε ετέρας διατυπώσεως ή προθεσμίας ή χρονικού ορίου, προβλεπομένων τυχόν υπό του εισαγομένου Νόμου. 3.Δι’ ομοίων Β.Δ/των, τα κατά την προηγουμένην παράγραφον όρια φόρων κλπ. δύναται μεταγενεστέρως να αυξάνωνται μέχρι των εν τη λοιπή επικρατεία ισχυόντων τοιούτων κατά τον χρόνον της εκδόσεως των Δ/των τούτων. 4.Δια των κατά την ανωτέρω παρ. 1 Β.Δ/των, θα ορίζεται άμα τίνες εκ των ισχυόντων εν Δωδεκανήσω Νόμων ή άλλων διατάξεων αντίστοιχοι ή παρεμφερείς προς τους εισαγομένους καταργούνται. 5.Μέχρι της εισαγωγής των ως άνω Νόμων εν τη Δωδεκανήσω, εξακολουθούσιν ισχύοντες εν αυτή οι ήδη εφαρμοζόμενοι Νόμοι ως έχουσι μεταρρυθμισθή δι’ αποφάσεων του Στρατιωτικού Διοικητού Δωδεκανήσου. 6.Μέχρι της πλήρους επεκτάσεως εις Δωδεκάνησον των εν τη λοιπή Ελλάδι εφαρμοζομένων κατά την εισαγωγήν των αλλοδαπών εμπορευμάτων φορολογιών τα εκ Δωδεκανήσου εις την λοιπήν Ελλάδα μεταφερόμενα αλλοδαπά εμπορεύματα υποβάλλονται εις την επί πλέον διαφοράν μεταξύ των εκεί καταβληθέντων φόρων και των εις την λοιπήν Ελλάδα ισχυόντων τοιούτων. 7.Μέχρι της πλήρους επεκτάσεως εις Δωδεκάνησον της εις την λοιπήν Ελλάδα εφαρμοζομένης νομοθεσίας περί εισαγωγής και εξαγωγής των εμπορευμάτων, δύναται δια Β.Δ/των, εκδιδομένων προτάσει των Υπουργών Οικονομικών και Εθνικής Οικονομίας, να απαγορεύεται η εκ της λοιπής Ελλάδος εις την Δωδεκάνησον και τανάπαλιν διαμετακόμισις, ως επίσης και η μεταφορά εγχωρίων εμπορευμάτων και των τούτοις εξομοιουμένων αλλοδαπών. Άρθρ.2-(Οργανικαί διατάξεις, μη ισχύουσαι μετά τον νέον οργανισμόν του Υπ. Οικονομικών). Σελ. 10 